# Valentina Gúnina

Valentina Ievguénievna Gúnina (en rus: Валенти́на Евге́ньевна Гу́нина, nascuda a Múrmansk el 4 de febrer de 1989), és una jugadora d'escacs russa, que té els títols de Gran Mestre Femení des de 2010 i de Gran Mestre absolut des de 2013.
A la llista d'Elo de la FIDE del desembre de 2021 hi tenia un Elo de 2471 punts, cosa que en feia la jugadora número 7 (en actiu) de Rússia, i la número 25 del rànquing mundial femení. El seu màxim Elo va ser de 2540 punts, a la llista de setembre de 2014 (posició 490 al rànquing mundial absolut).

## Resultats destacats en competició

El 2000 es proclamà Campiona d'Europa Sub-12 a Kallithea, i el 2004 Campiona d'Europa Sub-16 a Ürgüp. El 2003 es proclamà Campiona del món femenina Sub-14, a Halkidiki. El 2007 es proclamà Campiona del món femenina Sub-18 a Vũng Tàu. Els anys 2006 i 2008 es va classificar pel Campionat femení de Rússia i el 2011 en guanyà la Superfinal. El 2012 va guanyar el Campionat d'Europa femení a Gaziantep, per millor desempat, després d'haver empatat al primer lloc amb Tatiana Kossíntseva i Anna Muzitxuk. i la medalla d'or com a part de l'equip rus femení que va guanyar la 40a Olimpíada a Istanbul.
El 2012 va guanyar també el Campionat del món femení de semiràpides. El 2013 fou segona al 3r Torneig de Mestres Femení a Wuxi, 1.5 punts per sota de la futura Campiona del Món femenina Tan Zhongyi. L'octubre del mateix any va vèncer novament a la Superfinal del Campionat de Rússia femení, a Nijni Nóvgorod, amb una puntuació de 7/9, mig punt per sobre d'Aleksandra Kosteniuk. A finals del 2013 va jugar el Campionat d'Europa per equips al primer tauler de la selecció russa. Hi va puntuar 6/9 i l'equip rus va guanyar la medalla d'argent.
El juliol de 2014 es proclamà per segon cop en la seva carrera campiona d'Europa femenina, a Plòvdiv, per davant de Tatiana Kossíntseva i Salome Melia. El desembre del 2014 fou campiona de Rússia. L'abril de 2015, va contribuir a que Rússia guanyés l'argent al Campionat del món femení per equips, puntuant 5/8 al primer tauler, cosa que li va permetre de guanyar la medalla d'argent individual per la seva actuació. El juliol del 2018, va prendre part en la 9ena edició del matx Xina-Rússia a Ningbo, i hi va puntuar 6/10 a les ràpides i 2/5 a les partides a ritme clàssic.
L'abril de 2016 guanyà el Gran Prix de Batumi amb 7½ punts d'11, un punt per davant d'Aleksandra Kosteniuk.
L'abril de 2018 es proclamà per tercer cop en la seva carrera campiona d'Europa femenina a Vysoké Tatry, Eslovàquia. El maig de 2019 fou una de les vuit jugadores que va disputar el recentment reinstaurat Torneig de Candidates que serviria per determinar l'aspirant al títol mundial en el Campionat del món d'escacs femení de 2020, i hi acabà vuitena, amb 5.5/12 punts; la campiona fou Aleksandra Goriàtxkina.

## Notes i referències

* ↑ «Nota biogràfica de Valentina Gunina» (en anglès). Chessgames.com. [Consulta: 13 desembre 2013].
* 1 2 «Nota biogràfica de Valentina Gunina» (en anglès). [Consulta: 14 desembre 2013].
* ↑ «"Rànquing d'escaquistes femenines per federació: Rússia"» (en anglès). lloc web de la FIDE. [Consulta: 29 desembre 2021].
* ↑ Posició al rànquing mundial i evolució Elo de Valentina Gunina «benoni.de» (en alemany). Arxivat de l'original el 2015-01-10. [Consulta: 7 maig 2016].
* ↑ «Campionats del món per edats: campions» (en portuguès). brasilbase. [Consulta: 12 febrer 2014].
* ↑ «Russia has new chess queen». The Voice of Russia:Sports. The Voice of Russia. [Consulta: 6 octubre 2011].
* ↑ «Gunina clinches European title» (en anglès). chessvibes.com, 15-03-2012. Arxivat de l'original el 2013-12-14. [Consulta: 14 desembre 2013].
* ↑ «Valentina Gunina es la Campeona Europea» (en castellà). chessdom.com, 14-03-2012. Arxivat de l'original el 2013-12-14. [Consulta: 14 desembre 2013].
* ↑ «Susan Polgar Chess Daily News and Information: Gunina dominated WWBC». Susanpolgar.blogspot.de, 06-06-2012. [Consulta: 8 desembre 2013].
* ↑ «Stéfanova and Gunina winners at World Rapid and Blitz Championships» (en anglès). chessvibes.com. Arxivat de l'original el 2013-12-14. [Consulta: 14 desembre 2013].
* ↑ «Tan Zhongyi Won 3rd Women Masters Tournament in China». Web de Natalia Pogonina, 09-06-2013. [Consulta: 1r novembre 2015].
* ↑ Crowther, Mark. «66th Russian Championship Super Final 2013» (en anglès). New In Chess, 14-10-2013. [Consulta: 5 abril 2020].
* ↑ «Superfinal del Campionat de Rússia femení de 2013». Chess-Results, 2013. [Consulta: 5 abril 2020].
* ↑ «19th European Women's Team Chess Championship 2013». Chess-Results. [Consulta: 3 maig 2020].
* ↑ «GM Valentina Gunina is second time European Women's Champion» (en anglès). chessdom.com, 18-07-2014. [Consulta: 27 setembre 2014].
* ↑ «Campionat de Rússia 2014». chess.com. [Consulta: 22 desembre 2014]. (anglès)
* ↑ Crowther, Mark. «Russian Championship Superfinal 2014». The Week in Chess. [Consulta: 5 abril 2020].
* ↑ «Women's World Team Chess Championship 2015». chessresults. [Consulta: 4 maig 2020].
* ↑ «Classificació per taulers al Campionat del món femení de 2015» (en anglès). chengdu2015.fide.com. [Consulta: 4 maig 2020].
* ↑ «2015 “Yin Zhou” Cup China-Russia Scheveningen Blitz Women». chess-results. [Consulta: 10 maig 2020].
* ↑ «2015 “Yin Zhou” Cup China-Russia Chess Match Scheveningen system Women». Chess-Results. [Consulta: 10 maig 2020].
* ↑ «Valentina Gunina takes lead in Grand Prix». chessbase.com. [Consulta: 7 maig 2016].
* ↑ «Emparellaments i resultats del Campionat d'Europa femení de 2018». chess-results. [Consulta: 6 abril 2020].
* ↑ Pereira, Antonio «Goryachkina is the new World Championship challenger» (en anglès). chessbase, 14-06-2019 [Consulta: 29 març 2020].
* ↑ Houska, Jovanka. «Goryachkina Wins Women's Candidates' Ahead Of Anna Muzychuk» (en anglès). Chess.com, 18-06-2019. [Consulta: 29 març 2020].